በኤርትራና በትግራይ ክልል ያሉ አስረኞች የማይፈቱበት ምክንያቱ ምንድነው ??? Minilik Salsawi በኤርትራና በትግራይ ክልል ያሉ አስረኞችን አስመልክቶ ዝምታው በሰፊው መፈንዳት አለበት። የማይፈቱበት ምክንያቱ ምንድነው ??? እርስ በእርስ በብሔርና በቋንቋ ከምንፋጅ ከምንጠላለፍ ከምንፈራረጅ ለወገኖቻችን ቅድሚያ እንስጥ። የወገን ጉዳይ የሚጨንቃቸው አልፎ አልፎ እንዲሁም የፖለቲካ ፍጆታቸውን ለመሙላት የሚጥሩት እንደለመዱት በ ኤርትራና በትግራይ ክልል የታሰሩ ዜጎችን አስመልክቶ በየፊናቸው የራሳቸውን ሲናገሩ እንሰማለን ፤ ለወገን የሚጨነቀው ይፈቱ ብሎ ሲጮህ የፖለቲካ ፍጆታው እንዳይጎልበት የሚራወተው ደግሞ አስረኞቹ እንደተፈቱ የማስመሰል ፕሮፓጋንዳውን ሲረጭ እየሰማን ነው። በ ኤርትራ ከደርግ ዘመን ጀምሮ የታሰሩ እንዲሁም ከትግራይ ታፍነው የተወሰዱ ሲልም በተለያዩ ምክንያቶች ወደ ኤርትራ ገብተው የታሰሩ በባድመ ጦርነት ምርኮም የታሰሩ በሺዎች የሚቆተሩ አስረኞች ይገኛሉ። ኢትዮጵያ የታሰሩም ይሁኑ የሞቱ ምርኮኞችን በሕግ አግባብ መሰረት ማስረከቧ ሲታወቅ የ ኤርትራ መንግስት ግን አንድም የታሰረ ይሁን የሞተ ኢትዮጵያዊ አላስረከበም። በዓለም ዓቀፍ የምርኮኞች ሕግ መሰረት መፈጸም የሚገባውን የሕግ አግባብ አልፈጸመም። የ ኤርትራ መንግስት በተለያዩ መንገዶች ይዞ ያሰራቸውን ኢትዮጵያውያንን በሙሉ ሊፈታ ይገባል። ኤርትራ ውስጥ የሚገኙ ኢትዮጵያውያን እስረኞች በጉልበት ስራ ላይ ተሰማርተዋል የሚሉ መረጃዎች ካሁን ቀደም በተደጋጋሚ ተሰምተዋል። ወደ ራሳችን አገር ኢትዮጵያ ስንመጣ ደግሞ በትግራይ ውስጥ ከተለያዩ የሃገሪቱ ክፍሎች ታፍነው የተወሰዱ በተለይ ከኦሮሚያና አማራ ክልል ታፍነው ሳይፈረድባቸው በትግራይ እስር ቤቶች የሚገኙ ከሁለት ሺህ በላይ አስረኞች እንዳሉ ይታወቃል። በቅርቡ ከሽሬ ወታደራዊ ካምፕ የምድር ቤት አስር ቤቶች የተፈቱት የኦሮሞና አማራ ወጣቶች የሰጡት መረጃ እንደሚያሳየው
